POLAR ล้มกระดานเพิ่มทุน
POLAR ยกเลิกแผนเพิ่มทุน PP จำนวน 4,000 ล้านหุ้น และจะยังไม่พิจารณาการจัดสรรหุ้นเพิ่มทุนส่วนที่เหลือให้แก่นักลงทุนเฉพาะเจาะจง จนกว่าจะได้รับอนุญาตจากสำนักงาน ก.ล.ต.
7 ต.ค. 2558

ผศ.ดร.ญาณกร วรากุลรักษ์ ประธานเจ้าหน้าที่บริหาร บริษัท โพลาริส แคปปิตัล จำกัด (มหาชน) หรือ POLAR เปิดเผยว่า ตามที่บริษัทได้แจ้งมติที่ประชุมคณะกรรมการบริษัท ครั้งที่ 11/2558 เมื่อวันที่11 กันยายน 2558 และที่ประชุมคณะกรรมการบริษัท ครั้งที่ 12/2558 เมื่อวันที่ 28 กันยายน 2558 ได้มีมติอนุมัติให้บริษัทเพิ่มทุนเพื่อรองรับแผนธุรกิจของบริษัท และอนุมัติการจัดสรรหุ้นเพิ่มทุนให้แก่นักลงทุนเฉพาะเจาะจง เพื่อรองรับแผนการเข้าร่วมทุนในโครงการที่ประเทศอังกฤษ มูลค่า 7 พันกว่าล้านบาท ซึ่งเป็นไปตามแผนการขยายการลงทุนเข้าไปในต่างประเทศของบริษัท
แต่เนื่องจากทางสำนักงานคณะกรรมการหลักทรัพย์และตลาดหลักทรัพย์ มีคำสั่งไม่อนุญาตให้บริษัทฯ ขายหุ้นเพิ่มทุนให้แก่นักลงทุนเฉพาะเจาะจง อีกทั้งตลาดหลักทรัพย์ ได้ขึ้นเครื่องหมาย “H” หลักทรัพย์ POLAR และภายหลังได้ขึ้นเครื่องหมาย “SP”
ดังนั้น เพื่อไม่ให้ส่งผลกระทบต่อแผนงานที่วางไว้ของบริษัทฯ อีกทั้งยังส่งผลต่อการเจรจาต่างๆ ที่บริษัทฯ กำลังดำเนินอยู่ และเพื่อมิให้เกิดความเสียหายทั้งต่อบริษัทฯ และต่อผู้ลงทุนทุกรายในตลาดหลักทรัพย์ ที่ประชุมคณะกรรมการบริษัทครั้งที่ 13/2558 เมื่อวันที่ 6 ตุลาคม 2558 จึงมีมติให้ยกเลิกการจัดสรรหุ้นเพิ่มทุนให้แก่นักลงทุนเฉพาะเจาะจง จำนวน 4,000 ล้านหุ้น และจะยังไม่พิจารณาการจัดสรรหุ้นเพิ่มทุนส่วนที่เหลือให้แก่นักลงทุนเฉพาะเจาะจง จนกว่าจะได้รับอนุญาตจากสำนักงาน ก.ล.ต. ,
โดยยกเลิกมติที่ประชุมคณะกรรมการบริษัทฯ ครั้งที่ 11/2558 เมื่อวันที่ 11 กันยายน 2558 และ ครั้งที่ 12/2558 เมื่อวันที่ 28 กันยายน 2558 ในเรื่องดังต่อไปนี้
1. ยกเลิก มติอนุมัติให้ยกเลิกการจัดสรรหุ้นเพิ่มทุนแบบเฉพาะเจาะจง (Private Placement) ส่วนที่เหลือทั้งจำนวน จำนวนหุ้นทั้งหมดเท่ากับ 14,915,000,000 หุ้น
2. ยกเลิก มติอนุมัติการลดทุนจดทะเบียนของบริษัทฯ และอนุมัติการแก้ไขหนังสือบริคณฑ์สนธิ ข้อ 4 ของบริษัท เพื่อให้สอดคล้องกับการลดทุนจดทะเบียน
3. ยกเลิก มติอนุมัติการออกใบแสดงสิทธิในการซือ้ หุ้นสามัญเพิ่มทุนที่โอนสิทธิได้ (Transferable Subscription Rights “TSR”)ให้แก่ผู้ถือหุ้นเดิมตามสัดส่วนการถือหุ้น (Right Offering)
4. ยกเลิก มติอนุมัติการออกใบสำคัญแสดงสิทธิที่จะซือ้ หุ้นสามัญของบริษัท รุ่นที่ 4 (POLAR-W4) ให้แก่ผู้ถือหุ้นเดิมตามสัดส่วนการถือหุ้น (Right Offering)
5. ยกเลิก มติอนุมัติการออกและเสนอขายหุ้นกู้แปลงสภาพ (Convertible Debenture) ให้แก่ผู้ลงทุนในวงจำกัด
6. ยกเลิก มติอนุมัติการเพิ่มทุนจดทะเบียนของบริษัทฯ และการจัดสรรหุ้นเพิ่มทุน
7. ยกเลิก มติอนุมัติแก้ไขหนังสือบริคณฑ์สนธิ ข้อ 4 ของบริษัทฯ เพื่อให้สอดคล้องกับการเพิ่มทุนจดทะเบียน
8. ยกเลิก วันประชุมวิสามัญผู้ถือหุ้น ครัง้ ที่ 1/2558 รวมทั้งให้ยกเลิกวันกำหนดรายชื่อและวันรวบรวมรายชื่อผู้ถือหุ้นที่มีสิทธิเข้าร่วมประชุม